Považská Bystrica (10.11.2007) – Antifašistický pochod

Úvod

V sobotu 10. novembra sa mala konať v Považskej Bystrici akcia s názvom Antifašistický pochod. Pozvánka hovorila o predpokladanej účasti 150-200 ľudí. Cieľom bolo „ukázať, že vám nie je jedno čo sa okolo nás deje a nebudete sa len prizerať na to, ako sa tu fašistický mor šíri.“ Akcia mala začať o 17:00 pri Pamätníku antifašistických bojovníkov (SNP) púšťaním antinacistickej hudby a potom sa malo diskutovať na témy ako fašizmus, antisemitizmus, pravicový extrémizmus či antifašizmus. Pokračovať sa malo pochodom cez mesto a ukončiť posedením v pube. (Zdroj: http://blade00.blog.cz/0711/antifasisticky-pochod)

Priebeh akcie

Počet ľudí bol asi 50. Pôvodne to mal byť pochod mestom Považská Bystrica. Mal, ale bolo to tak, že dôstojný pán primátor pochod zrušil, pretože by to narušilo chod mesta. Tak to bolo nakoniec „iba“ zhromaždenie (k pochodu sa dostanem). Keď som tam šiel, mal som asi dvojmetrovú drevenú tyč na vlajku. Stretol som jedného punkáča. Tak som si povedal, že pôjdem s ním. Odchytili si nás traja policajti. Zobrali mi moju vlajkovú žrď, zapísali si čísla našich občianskych preukazov a kázali vyprázdniť vrecká. Kamarát mal nôž, ktorý skonfiškovali. Ale toto je perlička. Na vlajku som potreboval ušiť ešte putká, aby som ju mohol priviazať o žrď a doma som to nestíhal. Tak som si zobral ihlu a niť a tí policajti mi ihlu zobrali. Nadávali nám do kokotov a zosmiešňovali náš výzor. Boty, bombera, vybíjané opasky. Trojradový opasok som si musel dať do pútok. Nakoniec nás pustili. 

Malo sa to začať o druhej, ale pár ľudí ešte chýbalo, tak sa to začalo o tretej. Po hodine bola prestávka. Podával sa teplý čaj, niektorí šli do krčmy na nejaký kalíšok, pretože bola krutá zima. Potom sa ďalej rečnilo. Medzitým tam behali fašisti na aute, kriminálka si nás kamerovala z auta zo zadného okna. Pár ľudí roztiahlo transparent A.C.A.B. a zelení ich hneď brali. 

Potom sa to oficiálne skončilo a ľudia sa presunuli do jedného podniku kam zvyčajne punx chodia. Je to cez celé mesto. Vlastne to bol taký nelegálny pochod, keďže nás išlo v skupinke asi tých 50 ľudí a všetci kričali antifa. Sprevádzali nás dve novučičké KIE, odkiaľ sa na nás veselo pozerali „naši ochrancovia zákona“. Neviem, či to bola náhoda alebo čo, ale išiel vedľa nás aj nejaký obrnený transportér. Netuším, čo to bolo, lebo to bolo veľké ako BVP, ale nemalo to delo a nebol tam slovenský znak. Pochybujem, že to na nás zavolali, ale však kto vie. Dopravu sme pochodom nijako neovplyvnili. 

Pred krčmou už boli policajné autá a bola tam aj kriminálka. Mestskí a aj zelení. Keď sme dorazili, prišli aj psi a ďalší policajti. Ktosi vravel, že dávajú aj fúkať. Na jedného chalana jeden uniformovaný pohnal psa (bol od neho asi 20 cm, celkom pekný rotvajler). Potom sa pilo, hralo a spomínalo.  

Ďakujem všetkým zúčastneným policajtom za ich ochotu stáť s nami v tom hnusnom počasí. Ďakujem, že podporili takú správnu vec a kontrolovali nás ako extrémistov. Ďakujem, že mi skonfiškovali ihlu. A ďakujem aj pánovi primátorovi za „ochotu“ podporiť antifašistov. Ukázala sa jeho cesta, tá vedie asi doprava.

Eye 
Písané pre punk-forum.nosferatu.sk 10.11.2007